દિલ્હીના બુરાડી વિસ્તારમાં ઘરની અંદર મળેલી એક જ પરિવારની 11 લાશોનું આખરે રહસ્ય શુ છે? શુ પરિવારના નાના દીકરા લલિતે ભગવાનના નામ પર 11 લોકોને આત્મહત્યા કરવા માટે તૈયાર કર્યા? કે પછી બહારના કોઈ વ્યક્તિએ આ ઘટનાને અંઝામ આપીને તેને આત્મહત્યા બતાવવાનું ષડયંત્ર રચ્યું? ક્રાઇમ બ્રાન્ચ હાલમાં ઘણા સવાલોના જવાબ શોધવા માટે અટવાઈ રહી છે. સતત થઇ રહેલા ખુલાસા વચ્ચે બુરાડી કેસમાં એક પછી એક નવા રહસ્યો સામે આવી રહ્યા છે. ઉજ્જેનમાં દોઢ વર્ષ પહેલા ભાટિયા પરિવાર ઘ્વારા કરાવવામાં આવેલી પૂજા સાથે જોડાયેલા તથ્યો ઘ્વારા કેસમાં એક નવો જ વળાંક આવ્યો છે.